stanford-oval/wikipedia huggingface dataset:
รายชื่อสื่อโดราเอมอน
ฉบับภาพยนตร์เรื่องยาว

บทความหลัก: โดราเอมอนฉบับภาพยนตร์
โดราเอมอนฉบับภาพยนตร์มี 40 ตอน (ไม่รวมสแตนด์บายมี) ส่วนใหญ่จะสร้างจากหนังสือการ์ตูนโดราเอมอนชุดพิเศษ ซึ่งมี 6 ตอนที่นำไปสร้างฉายใหม่เป็นครั้งที่สอง และอีก 9 ตอนที่ไม่ได้มาจากหนังสือการ์ตูนโดราเอมอนชุดพิเศษ เรียงตามการออกฉายในโรงภาพยนตร์ที่ประเทศญี่ปุ่น
พ.ศ. 2523 ตอน ผจญภัยไดโนเสาร์
พ.ศ. 2524 ตอน โนบิตะนักบุกเบิกอวกาศ
พ.ศ. 2525 ตอน บุกดินแดนมหัศจรรย์
พ.ศ. 2526 ตอน ตะลุยปราสาทใต้สุมทร
พ.ศ. 2527 ตอน ตะลุยแดนเวทมนตร์
พ.ศ. 2528 ตอน สงครามอวกาศ
พ.ศ. 2529 ตอน ผจญกองทัพมนุษย์เหล็ก
พ.ศ. 2530 ตอน เผชิญอัศวินไดโนเสาร์
พ.ศ. 2531 ตอน ดินแดนเทพนิยายไซอิ๋ว (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2532 ตอน กำเนิดประเทศญี่ปุ่น
พ.ศ. 2533 ตอน ตะลุยดาวต่างมิติ
พ.ศ. 2534 ตอน ตะลุยอาหรับราตรี
พ.ศ. 2535 ตอน บุกอาณาจักรเมฆ
พ.ศ. 2536 ตอน ฝ่าแดนเขาวงกต
พ.ศ. 2537 ตอน สามอัศวินในจินตนาการ
พ.ศ. 2538 ตอน บันทึกการสร้างโลก
พ.ศ. 2539 ตอน ผจญภัยสายกาแล็กซี่
พ.ศ. 2540 ตอน ผจญภัยเมืองตุ๊กตาไขลาน
พ.ศ. 2541 ตอน ผจญภัยเกาะมหาสมบัติ
พ.ศ. 2542 ตอน บันทึกท่องอวกาศ
พ.ศ. 2543 ตอน ตำนานสุริยกษัตริย์
พ.ศ. 2544 ตอน โนบิตะและอัศวินแดนวิหค
พ.ศ. 2545 ตอน โนบิตะ ตะลุยอาณาจักรหุ่นยนต์
พ.ศ. 2546 ตอน โนบิตะ มหัศจรรย์ดินแดนแห่งสายลม
พ.ศ. 2547 ตอน โนบิตะ ท่องอาณาจักรโฮ่งเหมียว
พ.ศ. 2548 ไม่มีการฉายตอนพิเศษที่ประเทศญี่ปุ่น
พ.ศ. 2549 ตอน ไดโนเสาร์ของโนบิตะ (สร้างใหม่จาก ผจญภัยไดโนเสาร์)
พ.ศ. 2550 ตอน โนบิตะ ตะลุยแดนปีศาจ 7 ผู้วิเศษ (สร้างใหม่จาก ตะลุยแดนเวทมนตร์)
พ.ศ. 2551 ตอน โนบิตะกับตำนานยักษ์พฤกษา (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2552 ตอน โนบิตะนักบุกเบิกอวกาศ 2009 (สร้างใหม่จาก โนบิตะนักบุกเบิกอวกาศ)
พ.ศ. 2553 ตอน สงครามเงือกใต้สมุทร  (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2554 ตอน โนบิตะกับกองทัพสงครามหุ่นเหล็ก (สร้างใหม่จาก ผจญกองทัพมนุษย์เหล็ก)
พ.ศ. 2555 ตอน โนบิตะผจญภัยในเกาะมหัศจรรย์ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2556 ตอน โนบิตะล่าโจรปริศนาในพิพิธภัณฑ์ของวิเศษ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2557 ตอน ตะลุยแดนมหัศจรรย์ (สร้างใหม่จาก บุกดินแดนมหัศจรรย์)
พ.ศ. 2557 ตอน สแตนด์บายมี โดราเอมอน เพื่อนกันตลอดไป (เป็นตอนพิเศษโดยตัดบางตอนที่น่าประทับใจจากโดราเอมอนชุดคลาสสิคมาประกอบเป็นภาพยนตร์สามมิติ)
พ.ศ. 2558 ตอน โนบิตะผู้กล้าแห่งอวกาศ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2559 ตอน กำเนิดประเทศญี่ปุ่น 2016 (สร้างใหม่จาก กำเนิดประเทศญี่ปุ่น)
พ.ศ. 2560 ตอน คาชิ-โคชิ การผจญภัยขั้วโลกใต้ของโนบิตะ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2561 ตอน เกาะมหาสมบัติของโนบิตะ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2562 ตอน โนบิตะสำรวจดินแดนจันทรา (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2563 ตอน ไดโนเสาร์ตัวใหม่ของโนบิตะ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2563 ตอน สแตนด์บายมี โดราเอมอน เพื่อนกันตลอดไป 2 (เป็นภาคต่อจาก สแตนด์บายมี โดราเอมอน เพื่อนกันตลอดไป เนื่องในโอกาสฉลองครบรอบ 50 ปี โดราเอมอน)
พ.ศ. 2565 ตอน สงครามอวกาศ 2021 (สร้างใหม่จาก สงครามอวกาศ)
พ.ศ. 2566 ตอน ฟากฟ้าแห่งยูโทเปียของโนบิตะ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2567 ตอน โลกแห่งซิมโฟนี่ของโนบิตะ (ไม่ได้มาจากหนังสือการ์ตูนโดราเอมอนชุดพิเศษ)
พ.ศ. 2568 ตอน เรื่องราวโลกแห่งภาพวาดของโนบิตะ (ไม่ได้มาจากหนังสือการ์ตูนโดราเอมอนชุดพิเศษ)
ฉบับภาพยนตร์ตอนพิเศษ

นอกจากโดราเอมอนฉบับภาพยนตร์ที่มีการฉายทุกปีแล้ว ยังมีภาพยนตร์การ์ตูนตอนพิเศษดังนี้ รวมโดราเอมอน ตอนพิเศษ ของ บริษัท โรส มีเดีย แอนด์ เอ็นเตอร์เทนเม้นท์ จำกัด ทั้ง 8 ชุด
ตอน คุณยายของผม
ตอน คืนก่อนแต่งงานของโนบิตะ
ตอน โจรลึกลับโดราแปง กับ สารท้าประลอง
ตอน โดเรมี่ อาราระ กับเหล่าเยาวชนในอดีต
ตอน ปีศาจเจ้าปัญหา
ตอน ย้อนอดีตหาโมโมทาโร่
ตอน เหรียญทองในความฝันของโนบิตะ
ตอน 7 โดราเอมอนกับแมลงหุ่นยนต์
ตอน ความลับของโดเรมี่
ตอน ฉลองครบรอบ 25 ปีโดราเอมอน
ตอน กำเนิดโดราเอมอน
ตอน ผจญภัยใต้ทะเลลึก
ตอน สงครามตะลุยอวกาศ
ตอน เรื่องประหลาดกำเนิดโดราเอมอน
ตอน ช้างน้อยฮานะจัง
ตอน ช้างกับคุณลุง
ตอน หลุมทิ้งขยะต่างมิติ
ตอน ลูกตุ้มแห่งโชคลาภ
ตอน ผีดุที่วัดหลังเขา
ตอน ไขปริศนาตำนานอุราชิม่าทาโร่
ตอน ผจญภัยยุคหิน
ตอน จงยืนด้วยขาของตัวเองนะ โนบิตะเอ๋ย
ตอน แผนส่งหมาป่ากลับบ้าน
ตอน ท่านเจ้าเมืองท่องอนาคต
ตอน สมมุติการจากไปของโนบิตะ
ตอน ปราสาทมิวฮาวเซ่นยินดีต้อนรับ
ตอน อุปกรณ์คนติดเกาะ
ตอน โนบิตะยอดมือปืน
ตอน เครื่องตกของจำลองบ่อปลา
ตอน สู้เค้า โนบิตะแมน
ตอน สายการบินโนบิตะ
ตอน แคปซูลกาลเวลา
ตอน โนบิตะติดเกาะ
ตอน บอลลูนรอบโลก
ตอน แฮงไกรเดอร์สำหรับเด็ก
ตอน อพาร์ทเมนท์รากไม้
ตอน โนบิตะ ยอดนักถาม
ตอน เครื่องสร้างประเทศตามใจชอบ
ตอน ลาก่อนนะ!โดราเอมอน
ฯลฯ
วัดกองแขก

| วัดกองแขก |
| --- | --- |

ชื่อสามัญ: วัดกองแขก, วัดกองแขกเหนือ
ที่ตั้ง: ตำบลกองแขก อำเภอแม่แจ่ม จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกองแขก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกองแขก อำเภอแม่แจ่ม จังหวัดเชียงใหม่ มีเนื้อที่ 1 ไร่ 60 ตารางวา
วัดกองแขกตั้งวัดเมื่อ พ.ศ. 1224 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532 ผู้สร้างวัดเป็นชาวบ้านชุมชนบ้านกองแขกซึ่งเป็นชุมชนเก่าแก่ อันเป็นที่รวมของกลุ่มชาวบ้านที่อพยพมาจากจังหวัดต่าง ๆ เช่น ชาวแม่พริกจากลำปาง ชาวเชียงแสนจากเชียงราย ชาวน่าน เชียงคำ เป็นต้น จิตรกรรมฝาผนังเขียนโดยช่างชาวลำปางซึ่งได้อพยพเข้ามาอยู่ที่อำเภอแม่แจ่มในช่วงเวลานั้น มีลักษณะปาดป้ายปลายพู่กันอย่างเฉียบคม ทั้งในรูปพุทธประวัติ รูปเทวดาฟ้อนรำ และชาดกต่าง ๆ
จากจารึกอักษรล้านนาโบราณที่อาสนะ ระบุว่า ผู้ริเริ่มสร้างวัดเป็นผู้หญิงชื่อ เจ้าแม่ คำเครือ มาจากลำพูน และตุ๊เจ้ากันธิยะ มาจากลำปาง มีต๊าวตี๋โต้ง เป็น ช่างปั้นพระประธาน และมีครูบาคำ เป็นผู้รวบรวมช่างที่มีฝีมือช่วยกันสร้าง วิหารของวัดระบุว่าสร้างเมื่อ พ.ศ. 1224 โบราณวัตถุภายในวัด ได้แก่ แท่นแก้ว รองรับพระประธาน ธรรมาสน์ และอาสนะ ทั้งสามอย่าง เจ้าแม่คำเครือ เอาบรรทุกหลังช้างมาจากลำพูน
ศุภชัย สารคาม

ศุภชัย สารคาม ชาวกรุงเทพมหานคร เป็นนักมวยไทยและมวยสากลชื่อดังในช่วงก่อน พ.ศ. 2500
ประวัติ

ศุภชัยเกิดที่ย่านสะพานแดง บางซื่อ เริ่มหัดมวยเมื่อเรียนที่โรงเรียนช่างฝีมือทหารอากาศขณะอายุเพียง 15 ปี ฝึกมวยครั้งแรกกับบัญญัติ อำพันแสง ซึ่งเป็นนักมวยเก่าในชื่อ จะเด็ด เลือดชนบท เคยขึ้นชกมวยนักเรียนของกรมพลศึกษาแต่ไม่สำเร็จ
ศุภชัยยังคงมุมานะฝึกซ้อมมวยไทยต่อไป จนกระทั่งครูคำรณ สุขสมานเลือกให้ขึ้นชกมวยไทยเป็นตัวแทนในชื่อ ทวนทอง ผดุงไทย ผลปรากฏว่าเป็นฝ่ายชนะคะแนน ศิวิลัย ศิษย์สิงห์ ได้ค่าตัวถึง 300 บาท จากนั้นศุภชัยจึงไปซ้อมมวยอยู่ที่ค่ายวีระชัย-สารคาม และตระเวนชกมวยตามต่างจังหวัด ชกชนะหลายครั้งจนได้มาชกมวยสากลที่เวทีราชดำเนิน เสมอกับอุภัย ชินกร อุภัยข้องใจขอแก้มืออีกครั้ง คราวนี้ศุภชัยเป็นฝ่ายชนะน็อคในยกที่ 2 ศุภชัยขึ้นชกมวยสากลต่อมาอีกหลายครั้ง จนแพ้ฟาล์ว กวงย้ง สิงหพัลลภด้วยข้อหาชกต่ำกว่าเข็มขัด จึงหันกลับมาชกมวยไทยอีกครั้ง
การกลับมาชกมวยไทยครั้งนี้ ศุภชัยได้ครองเสื้อสามารถรุ่น 12 ทหารหน้า โดยในรอบชิงชนะเลิศ ชนะคะแนน ลิขิต วิถีชัย จากนั้นเข้าชกมวยรอบรุ่น 6 เสื้อสามารถและคว้าแชมป์มาครองได้อีก ได้ชกกับนักมวยดังสมัยนั้นหลยคน เช่น ผล พระประแดง สดใส นฤภัย
ศุภชัยกลับมาชกมวยสากลอีกและแสดงฝีมือได้โดดเด่นเมื่อชนะคะแนน มาซาอิ อากิยาม่า นักมวยญี่ปุ่นที่เคยมาชิงแชมป์ OPBF กับจำเริญ ทรงกิตรัตน์มาแล้ว จึงถูกประกบคู่ให้ชกกับอุสมาน ศรแดง เมื่อ 16 สิงหาคม พ.ศ. 2496 ปรากฏว่าศุภชัยเป็นฝ่ายชนะน็อคในยกที่ 4 จากนั้นศุภชัยชกแพ้คะแนน สตาร์ โกนี่ แชมป์เวลเตอร์เวทฟิลิปปินส์ จึงขึ้นชกกับอุสมานอีกครั้ง คราวนี้ศุภชัยเป็นฝ่ายแพ้คะแนน จึงท้าอุสมานชกในแบบมวยไทย ซึ่งศุภชัยเป็นฝ่ายชนะคะแนน
ต่อมาศุภชัยได้ชิงแชมป์เวทีราชดำเนินรุ่นเวลเตอร์เวทเมื่อ 1 กรกฎาคม พ.ศ. 2497 ชนะคะแนน สามารถ ศรแดง ได้แชมป์มาครอง แต่ปรากฏว่าหลังจากนั้น ศุภชัยหาคู่ชกในแบบมวยสากลไม่ได้ จึงหันกลับไปชกมวยไทย จนได้แชมป์มวยไทยรุ่นเฟเธอร์เวท ชนะคะแนน ชาญณรงค์ ลูกสุรินทร์ จากนั้นสละแชมป์มาชกมวยสากลอีก ได้แชมป์เวทีราชดำเนินรุ่นเฟเธอร์เวทเมื่อ 17 ตุลาคม พ.ศ. 2497 ชนะคะแนน ดำรงค์เดช สมานฉันท์
หลังจากนั้นไม่นาน ศุภชัยย้ายไปอยู่ค่ายกิ่งเพชรของนิยม ทองชิต นิยมพยายามให้ศุภชัยลดน้ำหนักลงมาชกในรุ่นแบนตัมเวทแต่ศุภชัยทำน้ำหนักไม่ได้ ขึ้นชกในพิกัด 122 ปอนด์ ก็เป็นฝ่ายแพ้ ต่อมาชกกู้ชื่อชนะสมเกียรติ เกียรติเมืองยม ทางเวทีราชดำเนินจึงจัดให้ชกกับ ชิเกจิ คาเนโกะ แชมป์ OPBF เมื่อ 14 ตุลาคม พ.ศ. 2499 ปรากฏว่าศุภชัยสู้ไม่ได้ เป็นฝ่ายแพ้น็อคในยกที่ 5 ครั้งต่อมา ชกป้องกันแชมป์เวทีราชดำเนินก็แพ้คะแนน สาริกา ยนตรกิจ เสียแชมป์ไปอีก
หลังจากเสียแชมป์ไปแล้ว ศุภชัยพยายามขึ้นชกกู้ชื่ออีกครั้ง ชนะคะแนน สมเกียรติ เกียรติเมืองยมได้อีก แต่หลังจากนั้น ศุภชัยแพ้ติดๆกันอีกหลายครั้ง เช่น แพ้น็อค บิลลี่ วอล์คเกอร์ ยก 5 แพ้คะแนน อิศรศักดิ์ พันท้ายนรสิงห์ จนครั้งสุดท้าย ชกกับสุรศักดิ์ บาร์โบส ศุภชัยทำคะแนนนำไปก่อนถึงสามยก พอขึ้นยกที่ 4 กลับเป็นฝ่ายชกพลาดจนมือหักจึงต้องยอมแพ้ จากนั้นศุภชัยจึงแขวนนวม เลิกชกทั้งมวยไทยและมวยสากล แต่ยังคงเป็นเทรนเนอร์ฝึกนักมวยรุ่นใหม่ๆ เช่น เบิกฤกษ์ ชาติวันชัย เป็นต้น
เกียรติประวัติ

แชมป์ประเทศไทยรุ่นเวลเตอร์เวท
ชิง 1 กรกฎาคม 2497 ชนะคะแนน สามารถ ศรแดง
สละแชมป์
แชมป์ประเทศไทยรุ่นเฟเธอร์เวท
ชิง 17 ตุลาคม 2497 ชนะคะแนน ดำรงค์เดช สมานฉันท์
ป้องกันแชมป์ครั้งที่ 1, 2499 ชนะคะแนน สมเกียรติ เกียรติเมืองยม
เสียแชมป์ 23 ธันวาคม 2499 แพ้คะแนน สาริกา ยนตรกิจ
วัดโบสถ์

วัดโบสถ์ อาจหมายถึง
ชื่อของวัด

วัดโบสถ์สามเสน กรุงเทพมหานคร
วัดโบสถ์ (พนัสนิคม) อำเภอพนัสนิคม จังหวัดชลบุรี
วัดโบสถ์ อำเภอสรรคบุรี จังหวัดชัยนาท
วัดโบสถ์ อำเภอสรรพยา จังหวัดชัยนาท
วัดโบสถ์ จังหวัดเชียงใหม่
วัดโบสถ์ จังหวัดตาก
วัดโบสถ์ อำเภอสีคิ้ว จังหวัดนครราชสีมา
วัดโบสถ์ อำเภอสูงเนิน จังหวัดนครราชสีมา
วัดโบสถ์ ตำบลปากนคร อำเภอเมืองนครศรีธรรมราช จังหวัดนครศรีธรรมราช
วัดโบสถ์ ตำบลปากพูน อำเภอเมืองนครศรีธรรมราช จังหวัดนครศรีธรรมราช
วัดโบสถ์ จังหวัดปราจีนบุรี
วัดโบสถ์ อำเภอเมืองปทุมธานี จังหวัดปทุมธานี
วัดโบสถ์ อำเภอสามโคก จังหวัดปทุมธานี
วัดโบสถ์ อำเภอบางบาล จังหวัดพระนครศรีอยุธยา
วัดโบสถ์ อำเภอบ้านแพรก จังหวัดพระนครศรีอยุธยา
วัดโบสถ์ ตำบลมหาราช อำเภอมหาราช จังหวัดพระนครศรีอยุธยา
วัดโบสถ์ ตำบลเจ้าปลุก อำเภอมหาราช จังหวัดพระนครศรีอยุธยา
วัดโบสถ์ ตำบลบ้านแพน อำเภอเสนา จังหวัดพระนครศรีอยุธยา
วัดโบสถ์ ตำบลบ้านกระทุ่ม อำเภอเสนา จังหวัดพระนครศรีอยุธยา
วัดโบสถ์ จังหวัดพิษณุโลก
วัดโบสถ์ จังหวัดราชบุรี
วัดโบสถ์ อำเภอชัยบาดาล จังหวัดลพบุรี
วัดโบสถ์ อำเภอเมืองลพบุรี จังหวัดลพบุรี
วัดโบสถ์ จังหวัดลำพูน
วัดโบสถ์ จังหวัดสมุทรสงคราม
วัดโบสถ์ อำเภอท่าช้าง จังหวัดสิงห์บุรี
วัดโบสถ์ อำเภอพรหมบุรี จังหวัดสิงห์บุรี
วัดโบสถ์ อำเภออินทร์บุรี จังหวัดสิงห์บุรี
วัดโบสถ์ อำเภอกงไกรลาศ จังหวัดสุโขทัย
วัดโบสถ์ อำเภอสวรรคโลก จังหวัดสุโขทัย
วัดโบสถ์ (จังหวัดสุพรรณบุรี) จังหวัดสุพรรณบุรี
วัดโบสถ์ (จังหวัดสุรินทร์) จังหวัดสุรินทร์
วัดโบสถ์ อำเภอเมืองอ่างทอง จังหวัดอ่างทอง
วัดโบสถ์ อำเภอสามโก้ จังหวัดอ่างทอง
ชื่ออำเภอหรือตำบล

อำเภอวัดโบสถ์ จังหวัดพิษณุโลก
ตำบลวัดโบสถ์ อำเภอบางปลาม้า จังหวัดสุพรรณบุรี
ตำบลวัดโบสถ์ อำเภอเมืองปราจีนบุรี จังหวัดปราจีนบุรี
ตำบลวัดโบสถ์ อำเภอพนัสนิคม จังหวัดชลบุรี
โบราณสถาน วัดโบสถ์ ตั้งอยู่ที่ อำเภอพนัสนิคม จังหวัดชลบุรี
วัดกะทู้

| วัดกะทู้ |
| --- | --- |

ที่ตั้ง: ตำบลกะทู้ อำเภอกะทู้ จังหวัดภูเก็ต
ประเภท: วัดราษฎร์
นิกาย: มหานิกาย
พระประธาน: หลวงพ่อไม้เรียบ
 สถานีย่อยพระพุทธศาสนา
วัดกะทู้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะทู้ อำเภอกะทู้ จังหวัดภูเก็ต มีที่ดินตั้งวัดเนื้อที่ 26 ไร่ 3 งาน 78 ตารางวา มีที่ธรณีสงฆ์ 3 แปลง เนื้อที่ 45 ไร่
วัดกะทู้ตั้งวัดเมื่อ พ.ศ. 2426 ไม่ปรากฏหลักฐานผู้ใดสร้างขึ้น เดิมที่ตั้งวัดเป็นที่ลุ่มน้ำท่วมและประกอบกับมีแร่ดีบุกเป็นจำนวนมากพอสมควร จึงได้ย้ายวัดมาสร้างในที่ตั้งปัจจุบันในสมัยหลวงอำนาจนรารักษ์ เป็นกำนัน วัดได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2494 เขตวิสุงคามสีมากว้าง 20 เมตร ยาว 30 เมตร ด้านการศึกษาได้เปิดสอนพระปริยัติธรรมเริ่มมาตั้งแต่  พ.ศ. 2499 ได้รับพระราชทานวิสุงคามสีมาครั้งหลังเมื่อวันที่ 16 ตุลาคม พ.ศ. 2528
วัดตั้งอยู่บนที่ราบสูงลาดตามไหล่เขามีลักษณะเป็น 3 ชั้น ชั้นสูงเป็นเขตพุทธาวาส ชั้นกลางเป็นเขตสังฆาวาส และชั้นล่างเป็นเขตจัดประโยชน์ทำสวน อาคารเสนาสนะที่สำคัญ ได้แก่ อุโบสถหลังใหม่สร้างด้วยคอนกรีตเสริมเหล็ก กว้าง  10.50 เมตร ยาว 24 เมตร สร้างเมื่อ พ.ศ. 2524 มีหลังคา 3 ชั้น อุโบสถหลังเก่าเป็นอาคารไม้ สร้างเมื่อ พ.ศ. 2492 ศาลาการเปรียญกว้าง 22 เมตร  ยาง 36 เมตร  สร้างเมื่อ พ.ศ. 2519 โครงสร้างคอนกรีตเสริมเหล็ก หลังคา 2 ชั้น หอฉันกว้าง 12 เมตร ยาว 25 เมตร สร้างเมื่อ พ.ศ. 2515 โครงสร้างคอนกรีตเสริมเหล็กหลังคาชั้นเดียว กุฏิสงฆ์จำนวน 5 หลัง เป็นอาคารไม้และคอนกรีต ชั้นล่างของวัดมีการสร้างศาลาบำเพ็ญกุศลและโรงครัว เป็นศาลาบาตรและที่พักคนเดินทางและเป็นที่อยู่ของคนวัด ปูชนียวัตถุที่สำคัญ คือ หลวงพ่อไม้เรียบ
วัดกองแก้ว

วัดกองแก้ว อาจหมายถึง
วัดกองแก้ว อำเภอผาขาว จังหวัดเลย
วัดกองแก้ว อำเภอพระประแดง จังหวัดสมุทรปราการ
รายชื่อแหล่งมรดกโลกในประเทศสิงคโปร์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศสิงคโปร์ทั้งสิ้น 1 แหล่ง
ที่ตั้ง

สวนพฤกษศาสตร์สิงคโปร์
ที่ตั้งแหล่งมรดกโลกในประเทศสิงคโปร์
สถานที่ที่ได้ขึ้นทะเบียนเป็นแหล่งมรดกโลก

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| สวนพฤกษศาสตร์สิงคโปร์ |  | ภาคกลาง 1°18′49.82″N 103°48′59.29″E﻿ / ﻿1.3138389°N 103.8164694°E﻿ / 1.3138389; 103.8164694﻿ (Singapore Botanical Gardens) | วัฒนธรรม: (ii), (iv) | 49; พื้นที่กันชน 137 | 2558/2015 | แหล่งศึกษาค้นคว้าทางด้านพฤกษศาสตร์และสวนพืชเขตร้อนซึ่งก่อตั้งในคริสต์ศตวรรษที่ 19 เพื่อพัฒนาต้นยางพาราให้กลายเป็นพืชเศรษฐกิจของภูมิภาคเอเชียตะวันออกเฉียงใต้ | 1483 |
สถานที่ที่ได้ขึ้นบัญชีรายชื่อเบื้องต้น

ประเทศสิงคโปร์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง ดังนี้
The Padang Civic Ensemble (2565/2022)
วัดเฉลียงทอง (จังหวัดขอนแก่น)

| วัดเฉลียงทอง |
| --- | --- |

ที่ตั้ง: ตำบลโนนคอม อำเภอภูผาม่าน จังหวัดขอนแก่น
ประเภท: วัดราษฎร์
นิกาย: มหานิกาย
เจ้าอาวาส: พระครูนวกรรมกิจจาทร
 สถานีย่อยพระพุทธศาสนา
วัดเฉลียงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนคอม อำเภอภูผาม่าน จังหวัดขอนแก่น ปัจจุบันมีพระครูนวกรรมกิจจาทร เป็นเจ้าอาวาส
วัดเฉลียงทองเป็นวัดที่มีต้นเฉลียงทองใหญ่ซึ่งเป็นต้นไม้ที่เป็นประวัติความเป็นมาของอำเภอภูผาม่าน มีประวัติว่า  นายกองส่วยสีผึ้ง  (นายพุ่ม) หรือหลวงพิพิธภูมิเรศ ซึ่งได้รับแต่งตั้งจากทางการให้มาดูแลราชการส่วยผึ้ง ณ ต้นเฉลียงทอง เมื่อ พ.ศ. 2380 นายพุ่มเป็นผู้ดูแลผึ้งหลวงที่ต้นเฉลียงทองนี้ เมื่อสิ้นชีพในสมัยรัชกาลที่ 5 ก็ได้รับพระราชทานเพลิงที่ต้นเฉลียงทองนี้
วัดเฉลียงทองตั้งวัดเมื่อ พ.ศ. 2422 ได้รับพระราชทานวิสุงคามสีมาเมื่อ พ.ศ. 2443 วัดเฉลียงทองเป็นที่ตั้งของวิหารหลวงปู่ลี พระเถระที่เป็นที่เคารพศรัทธาของชาวอีสาน
วัดเชตวัน (จังหวัดเชียงราย)

สำหรับวัดเชตวันแห่งอื่น ดูที่ วัดเชตวัน (แก้ความกำกวม)
| วัดเชตวัน |
| --- | --- |

ชื่อสามัญ: วัดเชตวัน, วัดพระนอน, วัดป่าแดด
ที่ตั้ง: ตำบลรอบเวียง อำเภอเมืองเชียงราย จังหวัดเชียงราย
ประเภท: วัดราษฎร์
นิกาย: มหานิกาย
เจ้าอาวาส: พระครูสุวิทย์ธรรมโฆสิต โฆสิตธมฺโม
 สถานีย่อยพระพุทธศาสนา
วัดเชตวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย มีที่ดินตั้งวัดเนื้อที่ 6 ไร่ 68 ตารางวา
วัดเชตวัน หรือ วัดพระนอน เดิมเป็นวัดร้างไม่ปรากฏผู้สร้าง บูรณะครั้งแรกเมื่อ พ.ศ. 2380 โดยเจ้าอธิการหงส์กาวิโร (ครูบาก๋า) เดินธุดงค์มาจากวัดทุ่งฟ้าฮ่าม จังหวัดเชียงใหม่ ได้มาพบเจดีย์ ลูกนิมิตและต้นโพธิ์ใหญ่ บริเวณนี้เป็นป่ารกมากปกคลุมบริเวณวัดอยู่ ท่านตั้งใจว่าจะบูรณปฏิสังขรณ์ให้เป็นวัดให้ได้ จึงขอให้ศรัทธาสร้างกุฏิเล็ก ๆ ชั่วคราว พอถึงเวลาเข้าพรรษาไปอยู่วัดศรีเกิด ครั้งถึงออกพรรษาแล้วจึงได้ชักชวนศรัทธาประชาชนและ ญาติโยมจากเชียงใหม่มาทำไร่นาและทำสวนบริเวณนี้ ประชาชนจึงร่วมใจกันสร้างวัด และได้ตั้งชื่อวัดขึ้นว่า วัดป่าแดด เพราะฤดูแล้งไฟไหม้ป่าหมดแล้วก็เห็นแต่แสงแดด ต่อมามีการเรียกขานชื่อวัดเป็น "วัดเชตวัน" ได้รับอนุญาตตั้งวัดเมื่อ พ.ศ. 2392 ได้รับพระราชทานวิสุงคามสีมาเมื่อ พ.ศ. 2400
อาคารเสนาสนะภายในวัด ได้แก่ อุโบสถ วิหารพระนอน ศาลาการเปรียญ หอไตร หอกลาง และกุฏิสงฆ์ 3 หลัง มีการสร้างพระพุทธไสยาสน์หรือพระนอนเมื่อ พ.ศ. 2491 โดยกำหนดให้วันขึ้น 15 เดือน 6 เหนือ ของทุกปีเป็นวันประเพณีพระนอน พระนอนมีขนาด 17 วา 2 ศอก และวัดยังมีพระปัญจมหาธาตุ เป็นเจดีย์ที่มียอด 5 องค์ เป็นศิลปะล้านนา เป็นทรงสี่เหลี่ยม กว้าง 15 เมตร ยาว 15 เมตร ด้านบนประดิษฐาน เจดีย์ 5 องค์ ที่มีรูปทรงสูงใหญ่แตกต่างกัน
วัดเชตวัน (ประเทศมาเลเซีย)

สำหรับวัดเชตวันแห่งอื่น ดูที่ วัดเชตวัน (แก้ความกำกวม)
| วัดเชตวัน |
| --- | --- |


ชื่อสามัญ: วัดเชตวัน, วัดพุทธไทยเชตวัน
ที่ตั้ง: เปอตาลิงจายา รัฐเซอลาโงร์ ประเทศมาเลเซีย
ประเภท: วัดไทย
นิกาย: มหานิกาย
เจ้าอาวาส: พระโสภณจริยาพร
 สถานีย่อยพระพุทธศาสนา
พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ระหว่างเสด็จพระราชดำเนินเยือนวัดเมื่อปี ค.ศ. 1962
วัดเชตวัน หรือ วัดพุทธไทยเชตวัน เป็นวัดไทยสังกัดคณะสงฆ์ฝ่ายมหานิกาย ตั้งอยู่ในเปอตาลิงจายา รัฐเซอลาโงร์ ประเทศมาเลเซีย
เมื่อ พ.ศ. 2493 พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานพระราชทรัพย์ส่วนพระองค์เป็นทุนก่อสร้างวัดเชตวัน ซึ่งเสด็จฯมาทรงประกอบพิธียกช่อฟ้าของวัดแห่งนี้ด้วยพระองค์เอง เมื่อ พ.ศ. 2505 โดยเป็นหนึ่งในพระราชกรณียกิจระหว่างการเสด็จฯเยือนมาเลเซียอย่างเป็นทางการ พร้อมสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ถือเป็นวัดไทยแห่งเดียวในประเทศมาเลเซียที่ที่ได้รับพระบรมราชานุญาตให้ประดับตราสัญลักษณ์ประจำพระองค์ซึ่งเป็นพระปรมาภิไธยย่อ ภ.ป.ร. ไว้ที่บนช่อฟ้าของวัด ปัจจุบันวัดเชตวันมีขนาดใหญ่กว่าเดิม 3 เท่าจากเมื่อแรกสร้าง โดยพระบาทสมเด็จพระวชิรเกล้าเจ้าอยู่หัวทรงพระกรุณาในการต่อเติมวัด
สถาปัตยกรรมในวัดมีลักษณะเป็นศิลปะไทย มีการสร้างเจดีย์ขึ้นเมื่อ พ.ศ. 2552 สร้างแล้วเสร็จเมื่อ พ.ศ. 2555 มีพระพุทธรูปต่าง ๆ มีเจ้าแม่กวนอิม มีการจัดตั้งศูนย์พระพุทธศาสนาภายในวัด
รายชื่อหน่วยงานป้องกันและปราบปรามการทุจริต

หน่วยงานป้องกันและปราบปรามการทุจริต เป็นองค์กรตำรวจในทางต่อต้านการทุจริต บางองค์กรจัดตั้งขึ้นโดยรัฐธรรมนูญ บางองค์กรโดยกฎหมายระดับรองกว่า
แอฟริกา

เซียร์ราลีโอน - คณะกรรมการป้องกันและปราบปรามการทุจริตแห่งเซียร์ราลีโอน (Sierra Leone Anti-corruption Commission)
ไนจีเรีย - คณะกรรมการอิสระว่าด้วยการประพฤติทุจริต (Independent Corrupt Practices Commission)
บุรุนดี - สำนักเฝ้าระวังการประพฤติมิชอบทางเศรษฐกิจกับทั้งป้องกันและปราบปรามการทุจริต (Anti-corruption and Economic Malpractice Observatory)
อเมริกาใต้

อาร์เจนตินา - สำนักงานป้องกันและปราบปรามการทุจริต (Oficina Anticorrupción)
เอเชีย

เกาหลีใต้
คณะกรรมการป้องกันและปราบปรามการทุจริตและสิทธิพลเมือง (Anti-Corruption and Civil Rights Commission)
คณะกรรมการอิสระเพื่อป้องกันและปราบปรามการทุจริตแห่งเกาหลี (Korea Independent Commission Against Corruption)
จีน - คณะกรรมการกลางตรวจสอบทางวินัยแห่งพรรคคอมมิวนิสต์จีน (Central Commission for Discipline Inspection of the Communist Party of China)
ไทย - คณะกรรมการป้องกันและปราบปรามการทุจริตแห่งชาติ (National Anti-Corruption Commission)
บังคลาเทศ - คณะกรรมการป้องกันและปราบปรามการทุจริตบังคลาเทศ (Anti Corruption Commission Bangladesh)
มาเก๊า - คณะกรรมการป้องกันและปราบปรามการทุจริต (Commission Against Corruption)
มาเลเซีย - คณะกรรมการป้องกันและปราบปรามการทุจริตแห่งมาเลเซีย (Malaysian Anti-Corruption Commission)
สิงคโปร์ - ทบวงสืบสวนการประพฤติทุจริต (Corrupt Practices Investigation Bureau)
อินเดีย - คณะกรรมการสอดส่องกลาง (Central Vigilance Commission)
ฮ่องกง - คณะกรรมการอิสระเพื่อป้องกันและปราบปรามการทุจริต (Independent Commission Against Corruption)
ออสเตรเลีย

ออสเตรเลีย - คณะกรรมการอิสระเพื่อป้องกันและปราบปรามการทุจริต (Independent Commission Against Corruption)
ยุโรป

โปแลนด์ - ทบวงป้องกันและปราบปรามการทุจริตกลาง (Central Anticorruption Bureau)
โรมาเนีย - กรมป้องกันและปราบปรามการทุจริต (Direcţia Generală Anticorupţie)
ลัตเวีย - ทบวงป้องกันและปราบปรามการทุจริต (Corruption Prevention and Combating Bureau)
ลิทัวเนีย - หน่วยสืบสวนคดีพิเศษแห่งสาธารณรัฐลิทัวเนีย (Special Investigation Service of the Republic of Lithuania)
สเปน - หน่วยเฝ้าระวังทางศุลกากร (Servicio de Vigilancia Aduanera)
วัดกัลปนาราม

| วัดกัลปนาราม |
| --- | --- |

ชื่อสามัญ: วัดกัลปนาราม, วัดควนร่อน
ที่ตั้ง: ตำบลเขานิพันธ์ อำเภอเวียงสระ จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกัลปนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอเวียงสระ จังหวัดสุราษฎร์ธานี
วัดกัลปนาราม หรือเดิมชื่อว่า วัดควนร่อน เป็นวัดเก่าแก่รกร้างสร้างมานาน ค้นหาประวัติเดิมไม่ได้ ที่ตั้งวัดแต่เดิมเป็นท่าเรือจ้างโดยสารจากท่าเรือนี้ไปอำเภอพระแสง เริ่มสร้างขึ้นมาใหม่เมื่อ พ.ศ. 2486  โดยเจ้าคณะจังหวัดสุราษฎร์ธานี ฉายา พระเทพรัตนกวี  และมอบหมายให้ พระใบฎีกา (ด้วน) นรโท เป็นเจ้าอาวาส รูปแรกเข้าดำเนินการปรับปรุงบูรณะเรื่อยมาจวบจนปัจจุบัน ได้รับพระราชทานวิสุงคามสีมาเมื่อ พ.ศ. 2494
อุโบสถของวัดได้พยายามก่อสร้างมานานกว่า 80 ปี ก็ยังไม่สามารถจะสร้างได้ และเมื่อวันที่ 9 กรกฎาคม 2560 พระครูฉันทจิตตารักษ์ (อุดม แก้วเจริญ) ธมฺกาโม เจ้าอาวาสได้วางศิลาฤกษ์ แต่หลังจากนั้นมาได้ 7 วัน ท่านก็มรณภาพ
รายนามเจ้าอาวาส

พระใบฎีกา (ด้วน) นรโท พ.ศ. 2493–2525
พระรื่น วรธมฺโม พ.ศ. 2530–2532
พระครูพัฒกิจโกศล พ.ศ. 2533–2540
พระนวม โกวิโท พ.ศ. 2541–2543
พระปลัดวงศ์ สทฺธาวิโก พ.ศ. 2544–2548
พระครูฉันทจิตตารักษ์ (อุดม แก้วเจริญ) ธมฺกาโม พ.ศ. 2549–2560
วัดโบสถ์ (จังหวัดชลบุรี)

สำหรับวัดโบสถ์แห่งอื่น ดูที่ วัดโบสถ์
| วัดโบสถ์ |
| --- | --- |
พระอุโบสถหลังเก่า ณ โบราณสถาน วัดโบสถ์ อำเภอพนัสนิคม

ชื่อสามัญ: วัดโบสถ์  โดยมี พระครูวิชิตกิจจาภิวัฒน์ เป็นเจ้าอาวาสองค์ปัจจุบัน
ที่ตั้ง: ตำบลวัดโบสถ์ อำเภอพนัสนิคม จังหวัดชลบุรี 20140
ประเภท: วัด
นิกาย: มีพระสงฆ์จำพรรษา
พระประธาน: พระพุทธรูป
พระพุทธรูปสำคัญ: พระพุทธรูป
ความพิเศษ: วัดและโบราณสถานในอำเภอพนัสนิคม
จุดสนใจ: ชมพระอุโบสถหลังเก่า สระน้ำโบราณ และพระเจดีย์โบราณ
 สถานีย่อยพระพุทธศาสนา
วัดโบสถ์ เป็นโบราณสถานทางพระพุทธศาสนา สร้างในสมัยกรุงศรีอยุธยาตอนปลาย ตั้งอยู่ที่ ตำบลวัดโบสถ์ อำเภอพนัสนิคม จังหวัดชลบุรี
วัดโบสถ์ ไม่ทราบว่าสร้างมาตั้งแต่สมัยใด ตามทางสันนิษฐานเล่าสืบต่อกันมาว่าสร้างเมื่อประมาณสมัยราชอาณาจักรกรุงศรีอยุธยาตอนปลาย มีหลายท่านให้ความเห็นว่าทีน่าเชื่อถือได้ว่าสร้างเมื่อประมาณกรุงศรีอยุธยาเป็นราชธานี มีชื่อวัดโบสถ์ในสมัยนั้น ต่อมาเมื่อพม่าเข้าศึกยกทัพตีกรุงศรีอยุธยาแตก ครั้งที่ 2 พ.ศ. 2310 ผู้คนจำนวนมากได้อพยพหนีภัยสงคราม เพราะถูกพม่าฆ่า คนสยามตายเป็นจำนวนมาก ประชาชนระส่ำระส่ายต้องระเหเร่ร่อนหาที่ปลอดภัยกว่า ในที่สุดได้มาตั้งถิ่นฐานหากินที่ใหม่ ณ หมู่บ้านตำบลแห่งนี้และเรียกชื่อว่า หมู่บ้านวัดโบสถ์ เพื่อเป็นอนุสรณ์ที่ระลึกถึงถิ่นที่เคยอยู่ที่เดิมที่กรุงศรีอยุธยา และสิ่งที่แปลกกว่าโบราณสถานอื่นคือ วัดโบสถ์มีจั่วซ้อนทับ
วัดโบสถ์เป็นวัดเก่าแก่ ภายในมีสระน้ำโบราณ ปัจจุบันกรมศิลปากรได้ขึ้นทะเบียนเป็นโบราณสถานแล้ว วัดนี้เคยใช้เป็นสถานที่ทำพิธีถือน้ำพิพัฒน์สัตยาของ ข้าราชการในสมัยที่สมเด็จพระเจ้าตากสินมหาราช ได้ทรงมารวบรวมรี้พลที่วัดนี้ภายหลังที่กรุงศรีอยุธยาได้เสียแก่พม่า สิ่งที่น่าสนใจ คือ ภาพจิตรกรรมภายในพระอุโบสถหลังเก่า
ที่ตั้ง

ตั้งอยู่ที่ริมถนนสายพนัสนิคม-ฉะเชิงเทรา เส้นทางหมายเลข 315 ตำบลวัดโบสถ์ อำเภอพนัสนิคม จังหวัดชลบุรี
ประกาศกรมศิลปากร

โบราณสถาน วัดโบสถ์ โดยกรมศิลปากรได้ประกาศขึ้นทะเบียนเป็นโบราณสถาน ในราชกิจจานุเบกษา
แหล่งข้อมูลอื่น

มรดกทางพุทธศาสนา เก็บถาวร 2008-06-16 ที่ เวย์แบ็กแมชชีน
ส่งเสริมการท่องเที่ยวจังหวัดชลบุรี[ลิงก์เสีย]
วัดโบสถ์ พนัสนิคม[ลิงก์เสีย]
ศิลปะถาลาปริวัต

ศิลปะแบบถาลาบริวัต พ.ศ. 1150 เรียกตามชื่อสถานที่ค้นพบ ทับหลังกลุ่มหนึ่ง บริเวณเมืองธาราบริวัตร จังหวัดสตึงเตรงของประเทศกัมพูชา ริมแม่น้ำโขง ทางภาคใต้ของประเทศลาว จากบริเวณที่มีแม่น้ำไหลวน
เนื่องจากลักษณะทับหลัง แบบถาลาบริวัตมีลักษณะ คล้ายศิลปะอินเดีย แบบคุปตะและหลังคุปตะ นักวิชาการ จึงกำหนดอายุ ประมาณ พุทธศตวรรษ ที่ 12
วิลเลียม แกรแฮม ซัมเนอร์

วิลเลี่ยม แกรแฮม ซัมเนอร์
วิลเลี่ยม แกรแฮม ซัมเนอร์  (William Graham Sumner  -พ.ศ. 2383 - พ.ศ. 2453) ชาวอเมริกันนักการศึกษาและศาสตราจารย์ที่มีชื่อเสียงโด่งดังประจำมหาวิทยาลัยเยล เป็นพหูสูตผู้มีความรู้กว้างขวางและผู้แต่งหนังสือและตำราว่าด้วยประวัติศาสตร์อเมริกัน ประวัติศาสตร์เศรษฐกิจ ทฤษฎีการเมือง สังคมวิทยาและมานุษยวิทยามากมายหลายเล่ม ผู้เรียกร้องสนับสนุนการค้าเสรีในสังคมอุตสาหกรรม ที่พวกสังคมนิยมเรียกว่า “ทุนนิยม”
บทความที่เป็นที่นิยมและได้รับการยอมรับอย่างแพร่หลายของซัมเนอร์คือเรื่อง "การปล่อยให้ทำโดยเสรี: การสนับสนุนการค้าเสรี การต่อต้านลัทธิจักรวรรดินิยมและมาตรฐานทองคำ" (laissez-faire: advocacy of free markets, anti-imperialism, and the gold standard.)
ซัมเนอร์จบการศึกษาจากมหาวิทยาลัยเยล และต่อมาได้เป็นศาสตราจารย์ด้านสังคมวิทยาที่ที่มหาวิทยาลัยนี้ ในฐานะเป็นนักสังคมวิทยา ผลงานของซัมเนอร์จึงเกี่ยวกับการพัฒนาแนวคิดเรื่อง การแพร่กระจาย วิถีชาวบ้าน การหลงชาติพันธุ์ (Ethnocentrism) การศึกษาด้านวิถีชาวบ้านทำให้ซัมเนอร์สรุปว่า การ “ปฏิรูป” เป็นสิ่งไร้ประโยชน์ นอกจากนี้เขายังเป็นผู้สนับสนุนระบบเศรษฐกิจเสรี (laissez-faire) อย่างสุดขั้ว
วิลเลี่ยม แกรแฮม ซัมเนอร์ เป็นผู้มีบทบาทสำคัญในการปกป้องระบบการค้าเสรี และวิพากษ์วิจารณ์ลิทธิคอมมิวนิสต์อย่างรุนแรงถึงกับมีการตั้ง สมาคมซัมเนอร์ ขึ้น